SABINA ฟอร์มเจ๋ง! กำไร Q3/60 กระฉูด 155% แตะ 77.92 ลบ.รับรายได้การขาย-บริการพุ่ง
SABINA ฟอร์มเจ๋ง! กำไร Q3/60 กระฉูด 155% แตะ 77.92 ลบ.จากปีก่อนมีกำไร 30.54 ลบ. หลังรายได้จากการขายและบริการพุ่ง ขณะที่ 9 เดือนแรกมีกำไร 192.10 ลบ. เพิ่มขึ้น 68% จากปีก่อนมีกำไร 114.36 ลบ.
13 พ.ย. 2560

บริษัท ซาบีน่า จำกัด (มหาชน) หรือ SABINA รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย. 60 และงวด 9 เดือนปี 60 มีกำไรสุทธิดังนี้

โดยผลการดำเนินงานประจำไตรมาส 3/60 บริษัทมีกำไรเพิ่มขึ้น เนื่องจากบริษัทมีรายได้จากการขายและการบริการ 730.84 ล้านบาท เพิ่มขึ้นจากงวดเดียวกันของปีก่อน 189.31 ล้านบาท หรือ 34.96% รายได้จากการขายสินค้าภายใต้เครื่องหมายการค้าของบริษัทย่อยอีก 628.63 ล้านบาท เพิ่มขึ้นจากงวดเดียวกันของปีก่อน 123.66 ล้านบาท หรือเพิ่มขึ้น 24.49%
สำหรับรายได้จากการขายสินค้า OEM อยู่ที่ 49.21 ล้านบาท เพิ่มขึ้น 12.64 ล้านบาท จากงวดเดียวกันของปีก่อน หรือเพิ่มขึ้น 34.56%